Diari Oficial de la Generalitat Valenciana


Sumari del DOGV 8864, del 23-07-2020 (2020/5940)

RESOLUCIÓ de 20 de juliol de 2020, de la consellera de Sanitat Universal i Salut Pública, per la qual es dona nova redacció als punts 8é i 9é de la Resolució de 20 de juny de 2020, de la consellera de Sanitat Universal i Salut Pública, d'adopció de mesures relatives a centres de serveis socials de caràcter residencial davant la situació sanitària ocasionada per la Covid-19, en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8864

Data del DOGV
:   23-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5940


Data del document
:   20-07-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * benestar social
    * malaltia infecciosa
    * epidèmia
    * estat d'emergència
    * cura d'infermeria
    * assistència social
    * cura de la salut
    * salut pública
    * política sanitària
    * equipament social
    * legislació

RESOLUCIÓ de 20 de juliol de 2020, de la consellera de Sanitat Universal i Salut Pública, per la qual es dona nova redacció als punts 8é i 9é de la Resolució de 20 de juny de 2020, de la consellera de Sanitat Universal i Salut Pública, d'adopció de mesures relatives a centres de serveis socials de caràcter residencial davant la situació sanitària ocasionada per la Covid-19, en l'àmbit de la Comunitat Valenciana. [2020/5940]  
  
Sent necessari puntualitzar els continguts dels punts 8é i 9é de la Resolució de 20 de juny de 2020, de la consellera de Sanitat Universal i Salut Pública, d'adopció de mesures relatives a centres de serveis socials de caràcter residencial davant la situació sanitària ocasionada per la Covid-19, en l'àmbit de la Comunitat Valenciana, publicada en el Diari Oficial de la Generalitat Valenciana núm. 8841, de 20 de juny de 2020, es procedeix a donar nova redacció als mateixos amb el següent text:   
  
«8é Totes les comunicacions d'adopció de mesures i cessament de les mateixes per tancament de brot i resolucions de vigilància activa de control sanitari grau 1 o 2 (G1 o G2) que es dicten en l'àmbit de la present resolució es comunicaran formalment per la Comissió de control de centres residencials del departament, a la direcció del centre residencial i a la Conselleria d'Igualtat i Polítiques Inclusiva, una vegada siguen remeses per la direcció general de Salut Pública i Addiccions.  
La direcció del centre residencial, haurà de comunicar, si es produïra en algun cas, a la Comissió de control de centres residencials del departament, la negativa al compliment de les mesures adoptades per part d'alguna de les persones residents o els seus familiars. La Comissió ho notificarà de manera immediata a la direcció general competent en matèria de salut pública, perquè s'adopten les mesures de caràcter individual que procedisquen per a garantir la salut pública».  
  
«9é. Aquelles resolucions que puguen implicar el confinament en espais tancats i la limitació de drets i llibertats de les persones residents en els centres socials de caràcter residencial, hauran de ser comunicades a l'autoritat judicial».  
  
València, 20 de juliol de 2020.- La consellera de Sanitat Universal i Salut Pública: Ana Barceló Chico.